**MUNICIPIUL SATU MARE**

**CABINET PRIMAR**

**NR. 37746/24.06.2024**

Kereskényi Gábor, Primar al Municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare îmi exprim inițiativa în promovarea unui proiect de hotărâre având ca obiect ,, aprobarea mandatării domnului Masculic Csaba ca reprezentant al U.A.T Satu Mare în Adunarea Generală Ordinară a Acţionarilor APASERV Satu Mare S.A. să voteze proiectul de hotărâre înscris la art. 1 pct. 3 din Hotărârea Consiliului de Administraţie nr.14/A/2024”,în susținerea căruia formulez prezentul

## REFERAT DE APROBARE

S.C. Apaserv Satu Mare S.A. este o societate comercială înfiinţată de autoritatea publică locală şi aflată sub coordonarea şi autoritatea Asociației de Dezvoltare Intercomunitare pentru Servicii în Sectorul de Apă și Apă uzată din județul Satu Mare în calitate de Autoritate publică tutelară. Potrivit Actului constitutiv al societăţii aprobat prin Hotărârea Consiliului Local Satu Mare nr. 29/28.02.2019 Municipiul Satu Mare este acţionar majoritar.

Asociaţia de Dezvoltare Intercomunitară pentru Servicii în Sectorul de Apă şi Apă Uzată din judeţul Satu Mare, în conformitate cu prevederile art. 27 din Legea serviciilor comunitare de utilități publice nr. 51/2006, republicată, cu modificările și completările ulterioare, a fost mandatată prin Hotărârea nr. 45/23.02.2017 a Consiliului Local al Municipiului Satu Mare să exercite, în numele şi pe seama Municipiului Satu Mare, atribuţii de autoritate publică tutelară în raport cu operatorul regional S.C. APASERV Satu Mare S.A,

În acest context, în vederea respectării prevederilor Capitolului III - Măsuri de disciplină economico-financiară. Descentralizarea unor servicii publice, Secțiunea a-2 a Măsuri referitoare la disciplina economico-financiară a operatorilor economici din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare, APASERV SATU MARE S.A. fiind unul din acești operatori conform definiției date la art. XXX și anume:

*”În sensul prezentei secţiuni, prin expresia operator economic se înţelege compania naţională/societatea naţională/societatea cu capital deţinut majoritar/integral deţinut de stat sau de unităţile administrativ-teritoriale, inclusiv regiile autonome de interes naţional/local, precum şi instituţiile de credit/fondurile de garantare şi contragarantare la care statul este acţionar majoritar/unic.” s*e impune inițierea prezentului proiect de hotărâre.

Raportul de specialitate cu nr. 11884/21.06.2024 elaborat și asumat de conducerea operatorului economic, APASERV Satu Mare S.A.,

Văzând prevederile art. 17) din Statutul APASERV SATU MARE S.A. aprobat prin Hotărârea Consiliului Local Satu Mare nr. 29/28.02.2019, potrivit cărora ”....Adunarea Generală a Acţionarilor constituită din reprezentanţi ai acţionarilor este organul de conducere al Societăţii care decide asupra activităţii acesteia şi asupra politicii ei economice în condiţiile şi limitele stabilite în prealabil de Consiliile Locale pentru fiecare adunare ordinară şi extraordinară în parte....” coroborate cu prevederile art. 18 lit.j) din același act administrativ ”......Adunarea Generală Ordinară are următoarele atribuţii: de a hotărî asupra oricăror altor probleme care intră în competenţa adunării generale ordinare a acţionarilor, conform legii şi prezentului statut....”

Raportat și la prevederile Dispoziţiei primarului cu nr. 777/09.12.2020 privind delegarea domnului Masculic Csaba în calitate de reprezentant al Municipiului Satu Mare în Adunarea Generală a Acţionarilor  la APASERV Satu Mare S.A, se impune mandatarea domnului Masculic Csaba, reprezentantul municipiului Satu Mare în Adunarea Generală Ordinară a Acţionarilor APASERV Satu Mare S.A. să voteze proiectul de hotărâre înscris la art. 1 pct. 3 din Hotărârea Consiliului de Administraţie nr. 14/A/2024 având ca obiect aprobarea Organigramei și a Statului de funcții ale APASERV SATU MARE S.A., conform anexelor 1 și 2.

Față de cele expuse mai sus, având la bază Hotărârea Asociației de Dezvoltare Intercomunitară pentru Servicii în Sectorul de Apă și Apă Uzată din Județul Satu Mare nr. 7/2024 raportat și la prevederile din O.U.G.nr. 57/2019 privind Codul Administrativ, cu modificările și completările ulterioare, potrivit cărora consiliul local aprobă, la propunerea primarului, organigrama și statul de funcții ale societăților de interes public local, respectiv exercită în numele UAT toate drepturile și obligațiile corespunzătoare participațiilor deținute la societăți, supun analizei și aprobării Dvs. proiectul de hotărâre în forma prezentată de executiv.

INIŢIATOR PROIECT

PRIMAR

Kereskényi Gábor

Ulici Renata Claudia/2 ex.